АҞӘА, жьҭаара 31- Sputnik. НАТО амаӡаныҟәгаҩ хада Иенс Столтенберг алианс Амшынеиқәаҿ аҟазаара еизҳауеит ҳәа аҳәамҭа ҟаиҵеит, иагьазгәеиҭеит уи аҵакы аманы ишибо. Абри атәы аҩуеит RT.
Столтенберг иҳәеит Амшынеиқәа иаԥну атәылақәа хԥа: Румыниа, Болгариа, Ҭырқәтәыла —НАТО ишалахәу, Украинеи Қырҭтәылеи ракәзар алианс ишапартниорцәоу.
Столтенберг иҳәеит НАТО аӷбақәа ԥшьба Одесса абаӷәазаҿы рыҟазаара ишышьақәнарӷәӷәо арегион НАТО азы акыршаҵанакуа.
НАТО асаммит Уельс амҩаԥысраан, 2014 шықәса цәыббра 4-5 рзы, ирыдкылан адокументқәа Қырҭтәыла ацхырааразы. Абри ауснагӡатә пакетқәа ирҭагӡаны Қырҭтәыла лассы-лассы имҩаԥысуеит арратә ҽазыҟаҵарақәа.
Москва изныкымкәа иазгәарҭахьеит НАТО мрагылараҟа аҽырҭбаара шзыҟамло, арҭ аусқәа уаанӡатәи аусдкылақәа ишырҿагыло.